《次王竹斋韵》
宋代·叶茵

忘身忘世老方回，适处从教节物催。
几日吟情为热恼，一天生意趁凉来。
屋边花竹时时好，水外轩窗面面开。
独有此君同此趣，百年事业两三杯。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。